हरि हरि दुभिया सोहामन लागे हे।
 घोड़वा दउड़यते अयलन दुलरइता दुलहा हे।
 जिनखर अभरन अमोद लागे हे।
 धाइ धुइ पइसल सुघइ सेजिया हे।
 कहु धनि खेम कुसल हे।
 हम कइसे जयबो परमु तोहर देसवा हे।
 कलपि कलपि बाबू रहि जयतन हे।
 सँघवा के सखिया सँघे मोरा छूटि जयतइ हे।
 एतना बचनियाँ सुनि के दुलरइता दुलहा हे।
 मइया मोरा होतो धनि तोहर मइया हे।
 मोर बाबूजी तोर बाप हे।
 मोर बहिनी होतो धनि तोहर सखिया हे।
 नइहरा के सुखबा परभु जी कइसे बिसरब हे। 